NARIADENIE KOMISIE (ES) č. 1485/2004
z 20. augusta 2004,
ktorým sa dopĺňa príloha k nariadeniu (ES) č. 2400/96 o registrácii určitých názvov v Registri chránených označení pôvodu a chránených zemepisných označení (Pimiento Riojano)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 6 ods. 3 a 4,
keďže:
(1)
V súlade s článkom 5 nariadenia (EHS) č. 2081/92 Španielsko odovzdalo Komisii jednu žiadosť o registráciu názvu „Pimiento Riojano“ ako zemepisného označenia.
(2)
V súlade s článkom 6 ods. 1 uvedeného nariadenia sa zistilo, že je v súlade s týmto nariadením, a najmä že obsahuje všetky náležitosti stanovené v jeho článku 4.
(3)
Po uverejnení názvu, ktorý je uvedený v prílohe k tomuto nariadeniu, v Úradnom vestníku Európskej únie (2) nebola Komisii zaslaná žiadna námietka v zmysle člániku 7 nariadenia (EHS) č. 2081/92.
(4)
V dôsledku toho sa tento názov môže zapísať do Registra chránených označení pôvodu a chránených zemepisných označení a tak byť chránený v celom spoločenstve ako chránené zemepisné označenie.
(5)
Príloha k tomuto nariadeniu dopĺňa prílohu k nariadeniu Komisie (ES) č. 2400/96 (3),
PRIJALA TOTO NARIADENIE:
Článok 1
Príloha k nariadeniu (ES) č. 2400/96 sa dopĺňa názvom uvedeným v prílohe k tomuto nariadeniu a tento názov je zapísaný v Registri chránených označení pôvodu a chránených zemepisných označení ako chránené zemepisné označenie (CHZO) v zmysle článku 6 ods. 3 nariadenia (EHS) č. 2081/92.
Článok 2
Toto nariadenie nadobúda účinnosť dvadsiaty deň nasledujúci po dni jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 20. augusta 2004